
PREMIJERA DRUGE SEZONE HBO ORIGINAL SERIJE „THE LAST OF US“
14. APRILA NA MAX-u

Beograd, 20. februar 2025.

Premijera druge sezone Emijem nagrađene HBO Original serije „The Last of Us“ biće 14. aprila na Max striming platformi. Premijera na HBO kanalu je istog dana u 20:00 h. 

Nakon pet godina mira prošlost sustiže Džoela i Eli uvlačeći ih u međusobni sukob i svet još opasniji i nepredvidljiviji od onog koji su ostavili za sobom.

U drugoj sezoni u glavnim ulogama su Pedro Paskal, Bela Remzi, Gabriel Luna, Rutina Vesli, Kejtlin Dever, Isabela Merced, Jang Mazino, Ariela Barer, Tati Gabriel, Spenser Lord, Dani Ramirez, Džefri Rajt i Ketrin O'Hara.

Scenario i izvršnu produkciju potpisuju Krejg Mazin i Nil Drakman. Serija je koprodukcija sa Sony Pictures Televisionom, a među izvršnim producentima su i Karolin Štraus, Žaklin Lesko, Sesil O’Konor, Asad Kizilbah, Karter Svon i Evan Vels. PlayStation Productions, Word Games, The Mighty Mint i Naughty Dog potpisuju produkciju.

Prva sezona je dostupna odmah na Max striming usluzi.

O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.

